Ahmed Joda (1930-2021) shugaba ne a gwamnatin yankin Arewa sannan ma'aikacin gwamnatin tarayya. Ya yi ritaya a matsayin Babban Sakatare a Ma’aikatar Masana’antu Ahmed Joda haifaffen garin Yola ne daga gidan Fulani a shekarar 1930, babban kakansa shine Modibbo Raji, malamin addinin musulinci a karni na 19 kuma yayi zamani da Sheikh Usman Dan Fodio. Ahmed Joda ya halarci makarantar firamare ta Yola da Yola Middle kafin ya zarce zuwa kwalejin Barewa daga 1945 zuwa 1948. Ya yi aiki na ɗan lokaci a Moor Plantation da ke Ibadan, sannan daga baya ya zama jami’in aikin gona a Yola kafin ya shiga fannin aikin jarida a Gaskiya Corporation da ke Zariya. Sannan ya halarci kwalejin Pitmans, Landan daga 1954 zuwa 1956. Bayan dawowarsa ya zama wakili a Gidan Rediyon Najeriya daga 1956 zuwa 1960. Ya kuma kasance memba na Majalisar Dokoki ta 1988 wacce ta tsara mika mulki ga Jamhuriyar Najeriya ta Uku. A shekarar 1999, aka nada shi kwamiti mai ba da shawara ga fadar shugaban kasa kan kawar da talauci kuma a shekarar 2015, ya jagoranci sauya shekar shugaban kasa Muhammadu Buhari. https://blerf.org/index.php/biography/joda-alh-ahmed-mohammed/ https://www.dailytrust.com.ng/from-kaduna-mafia-to-caliphate.html http://yaraduafoundation.org/biafra50/alhaji-ahmed-joda-speech.html https://www.bloomberg.com/profile/person/1959622